55. ΝΟΜΟΘΕΤ. ΔΙΑΤΑΓΜΑ υπ’ αριθ. 35 της 23/28 Ιουν. 1973 (ΦΕΚ Α΄ 133) Περί μειώσεως συντελεστών φόρου δημοσίων θεαμάτων επί των εισιτηρίων θεάτρου. Άρθρ.1.-Η υπ’ αριθ. 5 της 11 Ιαν. 1961 πράξις του Υπουργικού Συμβουλίου κυρωθείσα δια του άρθρου πρώτου εδαφ. λθ΄ του Ν.Δ. 4553/1966, «περί κυρώσεως πράξεων Υπουργικού Συμβουλίου, συμβάσεων και υπουργικών αποφάσεων, αφορωσών εις την άμεσον και έμμεσον φορολογίαν κλπ.» αντικαθίσταται ως κάτωθι: «1.Οι κατά τας διατάξεις του Νόμ. 3279/1955 «περί διαρρυθμίσεως της φορολογίας δημοσίων θεαμάτων», ως ισχύει, οριζόμενοι συντελεσταί φόρου δημοσίων θεαμάτων επί των εισιτηρίων του θεάτρου, των συναυλιών, των αμιγώς χορευτικών παραστάσεων και των ρεσιτάλ εν γένει, μειούνται κατά 75%. Η παρ. 1 αντικατεστάθη ως άνω δια  του άρθρ. 67 Νόμ. 542/1977 (τόμ. 27Α σελ. 377). 2.Επί της τιμής των εισιτηρίων το θεάτρου, των συναυλιών, των αμιγώς χορευτικών παραστάσεων και των ρεσιτάλ εν γένει, υπολογιζόμενη εισφορά υπέρ του Εθνικού Οργανισμού Προνοίας μειούται κατά 50%». Η Π.Υ.Σ. 5/1961 αντικατεστάθη ως άνω δια της παρ. 3, του άρθρ. 24 Νόμ. 231/1975 (κατωτ. αριθ. 57). Έναρξις ισχύος του άρθρ. 24 από 1 Ιαν. 1976. Άρθρ.2.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως. 